
26 DR 31.3.2014 

 

sebuah negara hutang sekeliling pinggang. Saya rasa itu bukanlah satu petanda yang baik 
kerana apa-apa kemajuan yang dicapai oleh negara tidak dapat disalurkan atau dinikmati 
oleh rakyat Malaysia biasa. Kalau dasar kerajaan hanya sekadar menaikkan harga 
barangan, tidak kira gula, petrol, tarif elektrik ataupun premium insurans motor, saya rasa 
itu bukanlah dasar yang boleh membantu sesama rakyat. Salah satu aspek yang penting 
ialah kemampuan untuk membeli rumah ataupun pendemokrasian perumahan.  

Laporan Tahunan Bank Negara pada tahun lepas mendedahkan bahawa Bank 
Negara tidak berwawasan ataupun berpandangan jauh kerana tidak ambil berat tentang 
masalah hutang isi rumah yang tinggi ini. Kita boleh lihat sikap sedemikian apabila kalau 
kita lihat daripada hutang untuk pihak golongan tidak berada. Hutang yang meningkat ini 
akan menyusahkan mereka untuk membeli rumah kerana kami telah mendapat banyak 
aduan, bank-bank swasta kini enggan meminjamkan wang kepada mereka yang 
bergolongan miskin baik untuk membeli rumah kos rendah ataupun kos sederhana rendah. 
Ini adalah kerana kalau kita lihat dalam aspek kemampuan untuk mereka membuat bayaran 
dengan pemberhentian skim Developer Interest Bearing Scheme (DIBS) dan juga 
memendekkan tempoh bayaran pinjaman daripada 45 tahun kepada 35 tahun telah 
mengurangkan keupayaan peminjam-peminjam untuk membuat bayaran ataupun ansuran 
hutang. Oleh itu, mereka tidak dapat kelulusan untuk meminjam daripada bank untuk 
membeli rumah mereka.  

■1200 

Sungguhpun pihak kerajaan ataupun kementerian telah menjalankan Skim 
Jaminan Kredit Pinjaman (SJKP) ini saya rasa sungguh amat sungguh tidak memadai. 
Sehingga sekarang hanya RM187 juta telah dipinjamkan untuk menjamin pinjaman-
pinjaman oleh bank untuk golongan tidak berada membeli rumah kos rendah ataupun 
rumah kos sederhana rendah. 

Saya rasa ini jauh ataupun sangat berkurangan. Selagi ia tidak ditambahkan, 
jumlah ini tidak ditambah ataupun diperluaskan sebagai salah satu contoh kalau kita lihat di 
Pulau Pinang tidak banyak yang dapat menikmati jaminan daripada SJKP ini. Kita harap 
perkara ini dapat diperbetulkan. Kalau boleh saya ingin meminta untuk membantu mereka 
yang berpendapatan rendah, baik untuk membeli rumah kos rendah ataupun rumah kos 
sederhana rendah dan juga untuk pembeli pertama yang membeli rumah mampu milik 
sampai ke tahap rumah yang berharga RM400,000.  

Kita harap agar pihak kementerian boleh mengarahkan Bank Negara untuk 
memulihkan Skim DIBS supaya memudahkan mereka mendapat pinjaman bank. Maklumat 
yang kita peroleh daripada REHDA menunjukkan bahawa kebanyakan pemohon-pemohon 
tidak dapat membeli rumah bukan kerana mereka tidak mahu membeli rumah tetapi kerana 
tidak dapat pinjaman daripada bank. 

Oleh itu kita harap bahawa pihak kementerian boleh mengambil perhatian dan 
membuat perubahan dasar sedemikian. Kita kena ambil maklum bahawa jumlah besar 
hutang isi rumah yang kini mencecah RM854.3 bilion pada tahun lepas di mana peratusan 
isi rumah berhutang berpendapatan sehingga RM3,000 sebulan menyumbang kepada 27% 
jumlah pinjaman isi rumah iaitu sebanyak RM230 bilion.  Bank Negara pun tahu pinjaman 
agregat bagi isi rumah berpendapatan sehingga RM3,000 sebulan adalah tujuh kali iaitu 
diukur sebagai nisbah pinjaman sebelum melangsaikan hutang mereka berbanding dengan 
pendapatan tahunan. Ini adalah dikira tinggi dan wajar dikurangkan. 

Akan tetapi macam mana boleh dikurangkan kalau gaji mereka tidak dinaikkan? Ini 
hanya membuktikan bahawa bagi golongan berpendapatan rendah mereka terjerat dalam 
putaran atau vicious cycle ini kerana tidak dapat pinjam wang, perbelanjaan tidak cukup, 
bank tidak mahu beri pinjam, akhirnya terpaksa pinjam daripada along. Saya rasa itu satu 
masalah yang mungkin tidak diberikan perhatian oleh pihak kerajaan. Akan tetapi telah 
menyusahkan banyak keluarga. 

Tuan Yang di-Pertua, dalam aspek ini kita harap bahawa pihak kementerian juga 
boleh mengarahkan bank negara untuk menetapkan kadar faedah yang dikenakan ke atas 
pembeli pertama, perumahan mampu milik ataupun rumah kos sederhana rendah. Oleh 
kerana biasanya untuk pembeli pertama, saya rasa dari segi kemampuan mereka adalah 
amat berkurangan. 

Kadar yang dikenakan oleh bank untuk rumah mampu milik adalah jauh lebih 
tinggi kalau dibandingkan dengan rumah-rumah mewah. Masa sudah sampai untuk kita 
wajibkan pinjaman-pinjaman bank kepada peminjam untuk rumah mampu milik ditetapkan 



sebuah negara hutang sekeliling pinggang. Saya rasa itu bukanlah satu petanda yang baik kerana apa-apa kemajuan yang dicapai oleh negara tidak dapat disalurkan atau dinikmati oleh rakyat Malaysia biasa. Kalau dasar kerajaan hanya sekadar menaikkan harga barangan, tidak kira gula, petrol, tarif elektrik ataupun premium insurans motor, saya rasa itu bukanlah dasar yang boleh membantu sesama rakyat. Salah satu aspek yang penting ialah kemampuan untuk membeli rumah ataupun pendemokrasian perumahan. Laporan Tahunan Bank Negara pada tahun lepas mendedahkan bahawa Bank Negara tidak berwawasan ataupun berpandangan jauh kerana tidak ambil berat tentang masalah hutang isi rumah yang tinggi ini. Kita boleh lihat sikap sedemikian apabila kalau kita lihat daripada hutang untuk pihak golongan tidak berada. Hutang yang meningkat ini akan menyusahkan mereka untuk membeli rumah kerana kami telah mendapat banyak aduan, bank-bank swasta kini enggan meminjamkan wang kepada mereka yang bergolongan miskin baik untuk membeli rumah kos rendah ataupun kos sederhana rendah. Ini adalah kerana kalau kita lihat dalam aspek kemampuan untuk mereka membuat bayaran dengan pemberhentian skim Developer Interest Bearing Scheme (DIBS) dan juga memendekkan tempoh bayaran pinjaman daripada 45 tahun kepada 35 tahun telah mengurangkan keupayaan peminjam-peminjam untuk membuat bayaran ataupun ansuran hutang. Oleh itu, mereka tidak dapat kelulusan untuk meminjam daripada bank untuk membeli rumah mereka. #1200. Sungguhpun pihak kerajaan ataupun kementerian telah menjalankan Skim Jaminan Kredit Pinjaman (SJKP) ini saya rasa sungguh amat sungguh tidak memadai. Sehingga sekarang hanya RM187 juta telah dipinjamkan untuk menjamin pinjaman- pinjaman oleh bank untuk golongan tidak berada membeli rumah kos rendah ataupun rumah kos sederhana rendah. Saya rasa ini jauh ataupun sangat berkurangan. Selagi ia tidak ditambahkan, jumlah ini tidak ditambah ataupun diperluaskan sebagai salah satu contoh kalau kita lihat di Pulau Pinang tidak banyak yang dapat menikmati jaminan daripada SJKP ini. Kita harap perkara ini dapat diperbetulkan. Kalau boleh saya ingin meminta untuk membantu mereka yang berpendapatan rendah, baik untuk membeli rumah kos rendah ataupun rumah kos sederhana rendah dan juga untuk pembeli pertama yang membeli rumah mampu milik sampai ke tahap rumah yang berharga RM400,000. Kita harap agar pihak kementerian boleh mengarahkan Bank Negara untuk memulihkan Skim DIBS supaya memudahkan mereka mendapat pinjaman bank. Maklumat yang kita peroleh daripada REHDA menunjukkan bahawa kebanyakan pemohon-pemohon tidak dapat membeli rumah bukan kerana mereka tidak mahu membeli rumah tetapi kerana tidak dapat pinjaman daripada bank. Oleh itu kita harap bahawa pihak kementerian boleh mengambil perhatian dan membuat perubahan dasar sedemikian. Kita kena ambil maklum bahawa jumlah besar hutang isi rumah yang kini mencecah RM854.3 bilion pada tahun lepas di mana peratusan isi rumah berhutang berpendapatan sehingga RM3,000 sebulan menyumbang kepada 27% jumlah pinjaman isi rumah iaitu sebanyak RM230 bilion. Bank Negara pun tahu pinjaman agregat bagi isi rumah berpendapatan sehingga RM3,000 sebulan adalah tujuh kali iaitu diukur sebagai nisbah pinjaman sebelum melangsaikan hutang mereka berbanding dengan pendapatan tahunan. Ini adalah dikira tinggi dan wajar dikurangkan. Akan tetapi macam mana boleh dikurangkan kalau gaji mereka tidak dinaikkan? Ini hanya membuktikan bahawa bagi golongan berpendapatan rendah mereka terjerat dalam putaran atau vicious cycle ini kerana tidak dapat pinjam wang, perbelanjaan tidak cukup, bank tidak mahu beri pinjam, akhirnya terpaksa pinjam daripada along. Saya rasa itu satu masalah yang mungkin tidak diberikan perhatian oleh pihak kerajaan. Akan tetapi telah menyusahkan banyak keluarga. Tuan Yang di-Pertua, dalam aspek ini kita harap bahawa pihak kementerian juga boleh mengarahkan bank negara untuk menetapkan kadar faedah yang dikenakan ke atas pembeli pertama, perumahan mampu milik ataupun rumah kos sederhana rendah. Oleh kerana biasanya untuk pembeli pertama, saya rasa dari segi kemampuan mereka adalah amat berkurangan. Kadar yang dikenakan oleh bank untuk rumah mampu milik adalah jauh lebih tinggi kalau dibandingkan dengan rumah-rumah mewah. Masa sudah sampai untuk kita wajibkan pinjaman-pinjaman bank kepada peminjam untuk rumah mampu milik ditetapkan.